ROMÂNIA

JUDEȚUL CLUJ

COMUNA TRITENII DE JOS

CONSILIUL LOCAL

**HOTARÂREA nr. 33**

**din 27.04.2021**

privind aprobarea prelungirii contractelor de închiriere a pășunilor comunale rămase neatribuite, până la 31.12.2021,

Consiliul local al comunei Tritenii de Jos, întrunit în ședința ordinară din data de 27.04.2021,

Luând în dezbatere proiectul de hotărâre privind aprobarea prelungirii contractelor de închiriere a pășunilor comunale rămase neatribuite, până la 31.12.2021, inițiat de către dl. Dan Alexandru Iosif- primar, în baza referatului de specialitate întocmit de către Compartimentul Agricol, cu avizul Comisiei de specialitate nr. 1 a Consiliului local,

Având în vedere:

* Situația pășunilor comunale rămase neatribuite din cauza lipsei cererilor crescătorilor de animale pentru aceste suprafețe, rezultată din referatul Compartimentului agricol,
* Contractele de închiriere care au expirat de 31.12.2020,
* Impactul negativ asupra veniturilor la bugetul local, datorită neatribuirii acestor suprafețe de pășune,
* Necesitatea adoptării unor reglementări urgente care să aibă ca efect respectarea calendarului de ieșire a animalelor la pășune, din cauza situației existente în acest moment, precum și pentru a se putea depune cererile de subvenție pentru aceste suprafețe, iar perioada de timp rămasă ar putea fi insuficientă,
* Solicitările chiriașilor de prelungire a contractelor de închiriere,
* Prevederile capitolului XII- Dispoziții finale din contractele de închiriere prin care modificările pot fi făcute prin act adițional încheiat între părți, în baza hotărârii Consiliului local,
* Ținând cont că neexploatarea adecvată a terenurilor agricole, mai ales pășuni și fânețe, conducând la degradarea acestora și diminuarea sursei de hrană pentru animale,
* Aceste elemente vizează interesul public a căror reglementare nu mai poate fi amânată,

În conformitate cu prevederile art. 9 alin.(1) din O.U.G. nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, precum şi a celor ale HG nr. 78/2015, art. 4 art. 6 alin.(1) din Normele metodologice pentru aplicarea prevederilor OUG nr.34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr.18/1991, aprobate prin Hotărârea Guvernului nr.1064/2013; a HCL nr. 15 /2013 privind activitatea de organizare, administrare și exploatarea rațională a pajiștilor aflate în proprietatea comunei Tritenii de Jos,

În temeiul prevederilor art. 36 alin. (2), lit. c), alin. (5), lit. a), ale art. 45 alin. (3), art.115 alin.(1) lit.b) şi art.123 alin.(1) şi (2) din Legea administraţiei publice locale nr. 215/2001, republicată cu modificările şi completările ulterioare;

**HOTĂRĂȘTE:**

**Art.1.** Se aprobă prelungirea contractelor de închiriere a pășunilor comunale situate în următoarele locații: Brana- Tritenii de Jos, Popa- Pădureni, până la data de 31.12.2021.

.

**Art.2**. Se aprobă încheierea de contracte de închiriere a disponibilului de pășuni comunale în baza cererilor crescătorilor de animale, disponibil rezultat ca urmare a renunțării unor chiriași sau încetării/rezilierii unor contracte de închiriere pentru acei chiriași care nu mai dețin animale cu respectarea prevederilor art. 9 din OUG 34/2013.și a HCL 23/2015.

**Art.3.** Se împuternicește primarul comunei să încheie și să semneze actele adiționale și contractele de închiriere cu crescătorii de animale, cu respectarea prevederiloe prezentei hotărâri.

Art.4. Cu comunicarea prezentei hotărâri se încredințează secretar comună.

PREȘEDINTE DE ȘEDINȚĂ

CECLAN AUREL Secretar general,

Deoșean Adina

Consilieri total 13,

Prezenți 11,

Voturi pentru 11, împotrivă 0, abțineri 0.